Document ID: /roh_data/filtered/fineweb-2-filterrobots_roh.jsonl.gz/29675

Chantun - Segirtad en center minimal per requirents d’asil tanscha
Cun 56 cunter 27 vuschs ha il Cussegl grond decidì cunter ina incumbensa che vuleva dapli surveglianza e tgira en ils centers minimals per requirents d’asil. En il center minimal Waldau a Landquart dettia quai adina puspè incidents è stà il maini. Il 2013 aveva quai dà in mazzament en quest center.
Pretendida era vegnida ina tgira che va sur la spira controlla da preschientscha ora. La maioritad dal parlament grischun è dentant suandada al maini da la regenza: Il center minimal sa chattia avunda lunsch davent d‘auters abitadis. La segirtad da vischins na saja betg tangada. En il center minimal Waldau vegnan requirents d’asil ch’èn sa mussads a moda renitenta.